તો શું આ ફિલ્મ આખું હૉલીવુડ ઓવારી જઈએ એટલીબધી ગ્રેટ છે? નૉટ રિયલી. એક પછી એક થ્રિલિંગ મોમેન્ટ્સ આવતી હોવા છતાં વચ્ચે એવા બ્રેક પડે છે જ્યાં રોમાંચની રેલ થોડી મોળી પડી જાય છે. ક્યાંક થ્રિલની ચરમસીમા અગાઉથી જ કળી શકાય છે. વળી અહીં વિલન પણ એટલો દમદાર લાગતો નથી અને ફાઇનલ ઍક્શન-સીક્વન્સ થ્રિલને ઊંચે લઈ જવાને બદલે સહેલાઈથી પડીકું વળી જાય છે. ફિલ્મમાં જેરેમી રેનર અને ઍલેક બૉલ્ડવિન જેવા નીવડેલા સ્ટાર્સ હોવા છતાં તેમના ભાગે લગભગ કશું નક્કર કામ આવ્યું જ નથી અને સદંતર વેડફાયા છે.